turjo4nis/wikipedia-bn-dump-20250701 huggingface dataset:
ইউনাইটেড টেকনোলজিস কর্পোরেশন

ইউনাইটেড টেকনোলজিস কর্পোরেশন একটি মার্কিন বহুজাতিক কংলোমারেট। এর সদর দপ্তর কানেকটিকাটের হার্টফোর্ডে অবস্থিত। এটি এয়ারক্রাফট ইঞ্জিন, হেলিকপ্টার, এইচভিএসি, ফুয়েল সেল, এলিভেট, এস্কেলেটর ফায়ার অ্যান্ড সিকিউরিটি, বিল্ডিং সিস্টেমস ইত্যাদি প্রস্তুত করে।

তথ্যসূত্র 

মার্কিন যুক্তরাষ্ট্রের সম্মিলিত কোম্পানি
নিউ ইয়র্ক স্টক এক্সচেঞ্জে তালিকাভুক্ত প্রাক্তন কোম্পানি
মার্কিন যুক্তরাষ্ট্রে সদর দফতর বহুজাতিক কোম্পানি
২০২০-এর অধিগ্রহণ ও একত্রীকরণ
বাড্ডা থানা

বাড্ডা বাংলাদেশের ঢাকা বিভাগের ঢাকা জেলায় অবস্থিত একটি থানা। এটি ক্যান্টনমেন্ট থানা এবং গুলশান থানার অংশ থেকে ১৯৯৮ সালের ডিসেম্বর মাসে গঠন করা হয়। বাজার রোড, বেপারীপারা, পূর্ব বাড্ডা-রুপনগর, আদর্শনগর, জয়বাংলার মোর, কবরস্থান রোড এবং পোস্ট অফিস রোড এ এলাকার অন্তর্গত। এ এলাকায় একটি সাব-পোস্ট অফিস রয়েছে এবং প্রায় প্রতিটি গলিতে মসজিদ রয়েছে।

অবস্থান
বাড্ডা ঢাকার  স্থানে অবস্থিত। এর মোট আয়তন ১৬.৭৮  বর্গ কিলোমিটার।

নামকরণ
'বেদে' বা বাইদ্দা সম্প্রদায় হতে বাড্ডা নামের উদ্ভব।

বাড্ডা থানার অধীন এলাকা 

দারোগা বাড়ি
৩০ ফিট
বৈঠাখালী
হাজী বাড়ি
উত্তর বাড্ডা 
দক্ষিণ বাড্ডা 
মধ্য বাড্ডা 
মেরুল বাড্ডা 
বাড্ডা ডিআইটি প্রকল্প 
শাহজাদপুর
কালাচাঁদপুর 
নর্দা
লিচুবাগান
কুড়িল 
জোয়ারসাহারা 
আফতাবনগর
বাজার রোড
বেপারীপারা
পূর্ব বাড্ডা-রুপনগর
আদর্শ নাগার
খিলবারিটেক 
নুরেরচালা
জয়বাংলার মোড়
কবরস্থান রোড, 
পোস্ট অফিস রোড
বেরাইদ

শিক্ষা 
বাংলাপিডিয়া অনুসারে, এখানে রয়েছে ব্র্যাক বিশ্ববিদ্যালয়, ইস্ট ওয়েস্ট বিশ্ববিদ্যালয়, ইউনাইটেড ইন্টারন্যাশনাল ইউনিভার্সিটি এবং কানাডিয়ান ইউনিভার্সিটি অব বাংলাদেশ এর অবস্থান। এখানকার উল্লেখযোগ্য উচ্চ মাধ্যমিক বিদ্যালয়ের মধ্যে অন্যতম হল বাড্ডা আলাতুন্নেসা উচ্চ মাধ্যমিক বিদ্যালয়, সাতারকুল স্কুল ও কলেজ, ক্যাম্ব্রিয়ান স্কুল অ্যান্ড কলেজ এবং ঢাকা ইম্পেরিয়াল কলেজ এবং উল্লেখযোগ্য প্রাথমিক বিদ্যালয়ের মধ্যে অন্যতম হল গ্লোবাল আইডিয়াল স্কুল , সিরাজ মিয়া মেমোরিয়াল মডেল স্কুল। কয়েকটি আইন বিদ্যালয় এবং বেশ কয়েকটি সরকারী প্রাথমিক বিদ্যালয় রয়েছে।

আরও দেখুন
বাংলাদেশের উপজেলা
বাংলাদেশের জেলাসমূহ
বাংলাদেশের বিভাগসমূহ

তথ্যসূত্র

ঢাকা জেলার থানা
শাহ ওয়ালিউল্লাহ দেহলভী

কুতুবউদ্দিন আহমেদ ইবনে আবদুর রহিম () শাহ ওয়ালিউল্লাহ বলেও পরিচিত (১৭০৩–১৭৬২ খ্রিষ্টাব্দ / ১১১৪–১১৭৬ হিজরি) ছিলেন ভারতীয় উপমহাদেশের একজন ইসলামি পণ্ডিত, মুহাদ্দিস, মুজাদ্দিদ, ঐতিহাসিক, লেখক, ধর্মতত্ত্ববিদ এবং দার্শনিক।

জীবন
শাহ ওয়ালিউল্লাহ মুঘল সম্রাট আওরঙ্গজেবের মৃত্যুর চার বছর পূর্বে ১৭০৩ সালে জন্মগ্রহণ করেন। তার বংশলতিকা উমর ইবনুল খাত্তাবের পরিবার পর্যন্ত পৌছায়। দিল্লিতে তার পিতা শাহ আবদুর রহিম কর্তৃক প্রতিষ্ঠিত মাদ্রাসায় তিনি প্রাতিষ্ঠানিক শিক্ষা ও আধ্যাত্মিক দিকনির্দেশনা লাভ করেন। কুরআনের পাশাপাশি তিনি আরবি ও ফারসি ব্যাকরণ, সাহিত্য এবং উচ্চস্তরের দর্শন, ধর্মতত্ত্ব, অধিবিদ্যা, অতীন্দ্রিয়তা ও আইনশাস্ত্রের উপর পাঠ নেন। ১৫ বছর বয়সে তিনি এখান থেকে উত্তীর্ণ হন। একই বছর তার পিতা তাকে নকশবন্দিয়া তরিকায় পদার্পণ ঘটান। মাদ্রাসায়ে রহিমিয়াতে তিনি তার পিতার অধীনে শিক্ষক হিসেবে কর্মজীবন শুরু করেন। ১৭১৮ সালের শেষের দিকে পিতার মৃত্যুর পর তিনি মাদ্রাসার প্রধান হন এবং ১২ বছর যাবত শিক্ষার্থীদের শিক্ষাদান করেন। এ সময় তিনি তার নিজস্ব পড়াশোনা চালিয়ে যান। শিক্ষক হিসেবে তার সম্মান বৃদ্ধি পায় এবং শিক্ষার্থীরা তার প্রতি আকৃষ্ট হয়।

১৭২৪ সালে তিনি হজ্জ পালনের জন্য হেজাজ গমন করেন। তিনি সেখানে আট বছর অবস্থান করেন এবং আবু তাহের বিন ইবরাহিম আল কুর্দি আল মাদানির মতো পণ্ডিতদের কাছ থেকে হাদিস ও ফিকহ শিক্ষালাভ করেন। এ সময় তিনি মুসলিম বিশ্বের সকল প্রান্তের লোকের সংস্পর্শে আসেন এবং বিভিন্ন মুসলিম দেশের অবস্থা সম্পর্কে জানতে পারেন। এ সময় তিনি সাতচল্লিশটি আধ্যাত্মিক বিষয় দেখতে পান যা তার বিখ্যাত রচনা ফুয়ুদ আল হারামাইনের বিষয়বস্তু হয়ে দাঁড়ায়।

১৭৩২ সালে তিনি দিল্লি ফিরে আসেন এবং ১৭৬২ সালে মৃত্যুর আগ পর্যন্ত জীবনের বাকি সময় সেখানে অতিবাহিত করেন ও লেখালেখি চালিয়ে যান। তার সবচেয়ে গুরুত্বপূর্ণ কাজ হলো হুজ্জাতুল বালিগা। অর্থনৈতিক, রাজনৈতিক, সামাজিক, অধিবিদ্যাসহ সম্পূর্ণ ধর্মতাত্ত্বিক বিষয়েও তিনি লিখেছেন। ইসলামের প্রকৃত ও আদিরূপ বিষয়ে তিনি তার মতামত এসব লেখায় তুলে ধরেন।

মারাঠা শাসন থেকে ভারতকে জয় করার জন্য তিনি আহমেদ শাহ দুররানির কাছে চিঠি লেখেন। তিনি আরবি থেকে ফারসিতে কুরআন অনুবাদ করেন যাতে মুসলিমরা কুরআনের শিক্ষা বুঝতে পারে।

তথ্যসূত্র

গ্রন্থপঞ্জি

বহিঃসংযোগ
"Fiqh e Waliullahi by Maulana Ubaidullah Sindhi ra
"Shah Waliullah Aur Unki Siyasi Tehrik by Maulana Ubaidullah Sindhi ra

১৭০৩-এ জন্ম
১৭৬২-এ মৃত্যু
ভারতীয় সুফি
ফারসিতে কুরআন অনুবাদক
ভারতীয় মুসলিম
সুন্নি সুফি
ভারতীয় সুন্নি মুসলিম পণ্ডিত
মুজাদ্দিদ
শিয়া ইসলামের সমালোচক
হানাফি ফিকহ পণ্ডিত
ইসলামি দার্শনিক
মাতুরিদি ব্যক্তি
মেহদিয়ান কবরস্থানে সমাধিস্থ
১৮শ শতাব্দীর ভারতীয় মুসলিম
শায়খুল ইসলাম
আশআরি ব্যক্তি
হানাফী ব্যক্তি
মুসলিম সংস্কারক
মুসলিম দার্শনিক
১৮শ শতাব্দীর মুসলিম ধর্মতত্ত্ববিদ
মুহাদ্দিস
সুন্নি ইমাম
সুন্নি মুসলিম পণ্ডিত
১৮শ শতাব্দীর ভারতীয় অ-কল্পকাহিনী লেখক
১৮শ শতাব্দীর ভারতীয় দার্শনিক
১৮শ শতাব্দীর ভারতীয় জীবনীকার
১৮শ শতাব্দীর ভারতীয় ইতিহাসবিদ
১৮শ শতাব্দীর ভারতীয় অনুবাদক
বেসকিহ মন্দির

বেসকিহ মন্দিরবা বালির মাতৃমন্দির ইন্দোনেশিয়ার বালি দ্বীপের বেশাকিহ গ্রামে অবস্থিত। মন্দিরটি অগুং পাহাড়ের ঢালে অবস্থিত। এই মন্দিরটি বালি দ্বীপের হিন্দুদের নিকট সব থেকে গুরুত্বপূর্ণ,পবিত্র এবং আকৃতিতে সব থেকে বড় মন্দির। এই স্থানে প্রথম  মহাঋষি মার্কণ্ডেয় (যিনি  বালিতে হিন্দু ধর্মের  অগ্রদূত) ঈশ্বরের দেখা পান। এখানে ৮৬ টি মন্দির আছে।কমপ্লেক্সে অন্তর্ভুক্ত সকল মন্দিরগুলির মধ্যে পাতারটান আগুং মন্দির বৃহত্তম মন্দির। পাতারটান আগুং মন্দিরটিতে  রয়েছে ত্রিদেব  ব্রহ্মা,  বিষ্ণু এবং  শিব মূর্তি। বেসকিহ মন্দির, পাতারটান মন্দির , দালিম পুরি মন্দির হল  পুশেহ মন্দির,  দেশ মন্দির, এবং  দলেম মন্দির সহ  গ্রামের সব মন্দিরগুলির মা ।  ১৯৯৫ সালে এ মন্দিরটিকে ইউনেস্কো ওয়ার্ল্ড হেরিটেজ সাইট হিসেবে স্বীকৃতি দেয়।

ইতিহাস 
মন্দিরটি কবে নির্মিত হয় সে সম্পর্কে নিশ্চিত ভাবে কিছু বলা যায় না। তবে মন্দিরের পাথর গুলো থেকে বলা যায় মন্দির কমপ্লেক্সটি প্রিহিস্টোরিক যুগের। প্রায় দুই হাজার বছরের পুরনো হতে পারে এই মন্দির। তবে এটির হিন্দু মন্দিরের স্বীকৃতি সম্ভবত ১২০০ সাল থেকে। ৮ম শতাব্দীতে এখানে ভারতীয় মহাঋষি মার্কণ্ডেয়র আবির্ভাব হয়েছিল।তিনি  ও তার অনুসারীদের  জন্য এখানে বসতি স্থাপন করেন। এই প্রক্রিয়ার সময় অসুস্থতা ও দুর্ঘটনার কারণে তার অনেক অনুসারী মারা যান। এর পড়ে এ স্থানকে 'বাসুকি' বলা হত।নাগরাজ  বাসুকির নামে ।যিনি অগুং পর্বত এ বাস করতেন। এই নামটি শেষে 'বেসকিহ' তে পরিণত হয়।১৩৪৩ খ্রিষ্টাব্দে অন্যান্য মন্দিরগুলি ধীরে ধীরে নির্মিত হয়েছিল এবং মাজাপাহিত সাম্রাজ্যের দ্বারা বালি জয়ের সময় বেসকিহ প্রধান মন্দিরটি তৈরি করা হয়েছিল।

স্থাপত্য 

মন্দির কমপ্লেক্সে ২২ টি মন্দিরের সমান্তরাল বিন্যাস রয়েছে। প্রধান মন্দিরটি পদ্মাসনের ন্যায়। এটি ১৭ শতকে নির্মিত।১৯৬৩ সালে অগুং পাহাড় থেকে লাভা নির্গত হয় ফলে প্রায় ১৭০০ মানুষ মারা যায়। কিন্তু আশ্চর্য ভাবে মন্দির কমপ্লেক্সটি রক্ষা পায়।

উৎসব 
প্রতি বছরে এই মন্দির কম্পেক্সে প্রায় ৭০ টির মত উৎসব-পার্বণ অনুষ্ঠিত হয়।

দর্শনার্থী 
প্রতিবছর হাজার হাজার দর্শনার্থী মন্দিরটি দেখতে আসেন। ২০১৩ সালে ৮৪,৩৬৮ জন এই মন্দিরটি দেখতে আসেন।

গ্যালারি

তথ্যসূত্র

আরো পড়ুন  
 I Nyoman Darma Putra and Michael Hitchcock (2005) Pura Besakih: A world heritage site contested in Indonesia and the Malay World, Volume 33, Issue 96 July 2005, pages 225 - 238
 Stuart-Fox, David J.(2002) Pura Besakih: temple, religion and society in Bali KITLV, Original from the University of Michigan (Digitized 5 September 2008 into Google Books) ,  . 470 pages

ইন্দোনেশিয়ার হিন্দু মন্দির
ইন্দোনেশিয়ার পুরাকীর্তি
বালির দর্শনীয় স্থান
বালিতে হিন্দুধর্ম
বালিয় মন্দির
১৪শ শতাব্দীর হিন্দু মন্দির
বালিতে ইন্দোনেশিয়ার সাংস্কৃতিক বৈশিষ্ট্য
কারঙ্গাসেম রিজেন্সি
ইন্দোনেশীয় স্থাপত্য
ইন্দোনেশিয়ায় হিন্দুধর্ম
বালিদ্বীপীয় হিন্দুধর্ম
নগেন শইকীয়া

নগেন শইকীয়া (; ) অসমের একজন  গল্পকার, ঔপন্যাসিক, শিক্ষাবিদ। মিত-ভাষ নামক এক নতুন রচনাশৈলীর মাধ্যমে তিনি অসমীয়া সাহিত্যকে নতুনত্ব প্রদান করেছেন। ১৯৯৭ সনে অসম সাহিত্য সভার বিলাসীপারা অধিবেশন ও ১৯৯৮ সনে হাওরাঘাট অধিবেশনে তিনি সভাপতিত্ব করেন।।

জন্ম
১৯৩৯ সনে ১৭ ফেব্রুয়ারি তারিখে অসমের গোলাঘাট জেলার নিকটবর্তী হাতিয়েখোয়া নামক স্থানে নগেন শইকীয়া জন্মগ্রহণ করেন। তার পিতার নাম উরারাম শইকীয়া ও মাতার নাম হেমপ্রভা।

শিক্ষা
বরকাঠনি এল.পি স্কুল থেকে প্রাথমিক শিক্ষা গ্রহণ করেন। তারপর তিনি কাকোডোঙা এম.ই স্কুল ও ঢেকিয়াল হাইস্কুল থেকে প্রবেশিকা পরীক্ষায় উত্তীর্ণ হন। ১৯৫৯ সনে যোরহাট জগন্নাথ বরুয়া মহাবিদ্যালয় থেকে আই.এ ডিগ্রী লাভ করেন।  ১৯৫১ সনে গোলাঘাটের দেবরাজ রয় মহাবিদ্যালয় থেকে বি.এ ও ১৯৫১ সনে এম.এ ডিগ্রী লাভ করেন। ১৯৮১ সনে অসমীয়া সাহিত্য বিষয়ে ডক্টরেট ডিগ্রী করেন।

বৈবাহিক জীবন
১৯৬৫ সনে ১১মে তারিখে লাবণ্য শইকীয়ার সহিত তিনি বিবাহ সম্পর্কে আবদ্ধ হন।

কর্মজীবন
হাতীখোয়া ও ঢেকিয়াল হাইস্কুলে শিক্ষকতা করে তিনি প্রথম কর্মজীবনে প্রবেশ করেন। কিছুদিন তিনি অসম বাতরি নামক অসমীয়া খবরের কাগজে সহকারী সম্পাদক রুপে কার্যনির্বাহ করেন। তিনি ডিফু কলেজ, নিউ যোরহাট কলেজ ও দেবীচরন মহাবিদ্যালয়ে কিছুদিন অধ্যাপনা করেন। ১৯৭২ সনে ডিব্রুগড় বিশ্ববিদ্যালয়ের অসমীয়া বিভাগে অধ্যাপক রুপে যোগদান করেন ও ২০০২ সনে উক্ত বিভাগের প্রধ্যাপক (সাহিত্যরথী লক্ষ্মীনাথ বেজবরুয়া পদে) অবসর গ্রহণ করেন। ২০০৩ সনে তিনি কয়েকমাসের জন্য নতুন দৈনিক নামক অসমীয়া খবরের কাগজে সম্পাদকরুপে কার্যনির্বাহ করেন। ২০০৪-২০০৬ সন পর্যন্ত আমার অসম নামক দৈনিক অসমীয়া খবরের কাগজের সম্পাদক রুপে কার্যনির্বাহ করেন। ১৯৮৬ সন থেকে ১৯৯২ সন পর্যন্ত তিনি রাজ্যসভার সদস্য ছিলেন।

তথ্যসূত্র

১৯৩৯-এ জন্ম
২০শ শতাব্দীর ভারতীয় প্রাবন্ধিক
২০শ শতাব্দীর ভারতীয় ঔপন্যাসিক
ভারতীয় পুরুষ ঔপন্যাসিক
জীবিত ব্যক্তি
আসামের লেখক
গোলাঘাট জেলার ব্যক্তি
অসমীয়া সাহিত্য আকাদেমি পুরস্কার বিজয়ী
ভারতীয় পুরুষ ছোটগল্পকার
ভারতীয় পুরুষ প্রাবন্ধিক
শ্রী শ্রীনিবাস পেরুমল মন্দির, সিঙ্গাপুর

শ্রী শ্রীনিবাস পেরুমল মন্দির বা শ্রী পেরুমল মন্দিরটি সিঙ্গাপুরের অন্যতম পুরাতন হিন্দু মন্দির। এটি একটি কৃষ্ণ মন্দির যা সিঙ্গাপুরের ‘লিটল ইণ্ডিয়ার’ সেরাঙ্গুন সড়কে অবস্থিত। মন্দিরের গোপুরাম বা তোরণে শ্রী বিষ্ণুর বিভিন্ন রূপের দৃশ্য চিত্রায়িত হয়েছে। এই মন্দিরটি ১৮৫৫ সালে নির্মিত। তবে এই ২০ মিটার উঁচু গোপুরামটি নির্মিত হয় ১৯৬৬ সালে। এটি নির্মাণে ব্যয় হয় ৩০০,০০০ সিঙ্গাপুরি ডলার।

এই মন্দিরের চারপাশ পুকুর ও শাক সব্জির বাগানে ঘেরা। তাছাড়া মন্দিরে অনেক তুলশী গাছ আছে। মন্দিরে পেরুমল বা শ্রীকৃষ্ণের নীল রঙের মূর্তি আছে। এছাড়াও আছে শ্রীলক্ষ্মী ও সাধিকা আন্দালএর মূর্তি। এছাড়াও আছে ব্রহ্মা ও শিবের মূর্তি। মন্দিরে আরও আছে বিষ্ণুর বাহন গরুড়ের মূর্তি।

ইতিহাস 
১৮৫১ সালে, মন্দিরের জমিটি ইস্ট ইন্ডিয়া কোম্পানির কাছ থেকে ক্রয় করা হয় এবং ১৮৫৫ সালে নির্মাণ শেষ হয়। এটি প্রথমে শ্রী নরসিংহ পেরুমাল মন্দির নামে পরিচিত ছিল ।

সিঙ্গাপুরের প্রথম রাষ্ট্রপতি ইউসুফ ইশাক কর্তৃক ১৯ জুন ১৯৬৫ তারিখে একটি বিবাহের হল নির্মাণ করা হয়েছিল এবং আনুষ্ঠানিকভাবে খোলা হয়েছিল ।

পরবর্তী সময়ে, প্রবীণদের পরামর্শে, মন্দিরের প্রধান দেবতাকে নরসিংহ পেরুমল থেকে শ্রীনিবাস পেরুমল করা হয় এবং মন্দিরের নাম পরিবর্তন করে শ্রী শ্রীনিবাস পেরুমাল মন্দির করা হয় ।

১০ নভেম্বর ১৯৭৮ সালে, মন্দিরটি সিঙ্গাপুরের একটি জাতীয় স্মৃতিস্তম্ভ হিসাবে গেজেট করা হয়েছিল।

স্থাপত্য

পরিবহন 
উত্তর-পূর্ব লাইনে ফারার পার্ক এমআরটি স্টেশনের হাঁটার দূরত্বের মধ্যে মন্দিরটিতে প্রবেশ করা যায় ।

তথ্যসূত্র

বহিঃসংযোগ  

শ্রী শ্রীনিবাস পেরুমল মন্দির

১৮৫৫-এ সম্পূর্ণ ধর্মীয় ভবন
সিঙ্গাপুরের হিন্দু মন্দির
সিঙ্গাপুরের জাতীয় স্মৃতিসৌধ
বিষ্ণু মন্দির
সিঙ্গাপুরের দর্শনীয় স্থান
১৯শ শতাব্দীর হিন্দু মন্দির
উইন্ডোজ ৩.১এক্স

উইন্ডোজ ৩.১এক্স (codenamed Janus) ১৬ বিট ধারাবাহিক অপারেটিং সিস্টেম, ব্যক্তিগত কম্পিউটারের জন্য মাক্রসফটের তৈরি করা। পূর্বসূরি উইন্ডোজ ৩.০ পর, উইন্ডোজ ৩.১ ধারাবাহিক শুরু, যেটি প্রথম বিক্রি হয় এপ্রিল, ১৯৯২ সালে। পরবর্তী সংস্করণ উইন্ডোজ ৯৫ আসার আগ পর্যন্ত ১৯৯২ সাল থেকে ১৯৯৪ সাল পর্যন্ত বিভিন্ন সংস্করণ মুক্তি পায়। জীবন-কালে বিভিন্ন বিভাগে উন্নতি সাধন করে।
উইন্ডোজ ৩.১ আসলে ৬ এপ্রিল, ১৯৯২ সালে মুক্ত হয় এবং অফিশিয়াল সাপোর্ট দেয়া হয় ৩১ ডিসেম্বর, ২০০১ সাল পর্যন্ত। উইন্ডোজ ৩.১১ সংস্করণে সহায়তা দেয়া হয় ১ নভেম্বর, ২০০৮ পর্যন্ত।

সংস্করণ

উইন্ডোজ ৩.১ 
উইন্ডোজ ৩.১ (কোড নাম Janus), ৬ এপ্রিল ১৯৯২ সালে ব্যবহারের জন্য মুক্ত করা হয়, যাতে প্রিন্টযোগ্য ফন্ট যুক্ত করা হয়, যার ফলে প্রথম বারের মত কার্যকর প্রকাশনা শুরু হয়।
১৯৯২ সালের নভেম্বর মাসে মাল্টিমিডিয়া সংস্করণ বের হয়, যার ফলে ভিডিও দেখার সুবিধা যোগ হয়। এটার লক্ষ্য ছিল সিডি-রমের মধ্যমে শব্দ ও ভিডিও চালু করা।

উইন্ডোজ ৩.১১ 
১১ আগস্ট, ১৯৯৩ সালে মাইক্রোসফট উইন্ডোজ ৩.১ -এর হালনাগাদ মুক্ত করে যেটি উইন্ডোজ ৩.১১ নামে পরিচিত। সেই কারণে উইন্ডোজ ৩.১১ কোন একক অপারেটিং সিস্টেম নয় শুধুমাত্র সফটওয়্যার হালনাগাদ।

উইন্ডোজ ৩.২২ 
২২ নভেম্বর, ১৯৯৩ সালে চীনের বাজারের জন্য মাইক্রোসফট চীনা সংস্করণ ছাড়ে যেটি উইন্ডোজ ৩.২ নামে পরিচিত। তাই, উইন্ডোজ ৩.২ মূলত ৩.১ -এর চীনা হালনাগাদ। শুধুমাত্র চীনা ভাষায় এটি প্রকাশিত হয় যাতে জটিল চীনা ভাষায় লেখা যায়।

অ্যাপ্লিকেশন

ইন্টারনেট এক্সপ্লোরার 
ইন্টারনেট এক্সপ্লোরার ২ থকে ৫ পর্যন্ত উইন্ডোজ ৩.১ -এ মুক্তি পায়।

তথ্যসূত্র

আরও দেখুন 
 Windows for Workgroups Resource Kit

অপারেটিং সিস্টেম
মাইক্রোসফট উইন্ডোজ
নবকান্ত বরুয়া

নবকান্ত বরুয়া (; )  অসমের সাহিত্য জগতের একটি প্রসিদ্ধ নাম। এখুদ ককাইদেউ  তার জনপ্রিয় ছদ্মনাম।   সীমা দত্ত ছদ্মনামেও তিনি অনেক কবিতা রচনা করেছেন । তার রচিত কবিতাগুলি আধুনিক অসমীয়া কবিতাকে অন্যন্য মাত্রা প্রদান করেছে। তার প্রত্যেকটি কবিতা জীবনের সৌন্দর্য, প্রেমের মাধুর্য, মৃত্যু ও রহস্য ইত্যাদি বিভিন্ন বিষয়বস্তু দ্বারা সমৃদ্ধ। তার রচিত কবিতা গুলোতে রবীন্দ্রনাথ ঠাকুর, এলিয়ট, হুইটমেন ও খলিল জিব্রানের কবিতার কিছু প্রভাব দেখা যায় ।

জন্ম
১৯২৬ সনে ২৯ ডিসেম্বর তারিখে অসমের গুয়াহাটিতে নবকান্ত বরুয়ার জন্ম হয়। তার পিতা নীলকান্ত বরুয়া বিদ্যালয়ের পরিদর্শক ও একজন আদর্শ শিক্ষক ছিলেন। তার মাতার নাম স্বর্ণলতা বরুয়া। দেবকান্ত, শিবকান্ত, জীবকান্ত বরুয়া ছিলেন তার ভাতৃ। তার ভাতৃ দেবকান্ত বরুয়া অসমের শ্রেষ্ঠ কবিদের মধ্যে অন্যতম।

শিক্ষা
১৯৩৩ সনে নঁগাও সরকারি বালক উচ্চতর মাধ্যমিক বিদ্যালয়ে তৃতীয় শ্রেণীতে নামভর্তী করেন ও ১৯৪১ সনে সুখ্যাতিতে মেট্রেকুলেশন পরীক্ষায় উত্তীর্ণ হন। উচ্চ শিক্ষার জন্য তিনি ১৯৪৩ সনে শান্তিনিকেতনে অধ্যয়ন করেন। ১৯৪৭ সনে তিনি কলকাতা বিশ্ববিদ্যালয় থেকে ইংরেজি বিষয়ে স্নাতক ডিগ্রী লাভ করেন। ১৯৫৩ সনে উত্তর প্রদেশের আলিগড় মুসলিম বিশ্ববিদ্যালয় থেকে স্নাতকোত্তর ডিগ্রী লাভ করেন।

কর্মজীবন
উত্তর প্রদেশের সিকোহাবাদে অবস্থিত এ.কে মহাবিদ্যালয়ে শিক্ষকতা করে নবকান্ত বরুয়া প্রথম কর্মজীবন আরম্ভ করেন। কিছুদিন সেখানে শিক্ষকতা করার পর যোরহাটের জগন্নাথ বরুয়া মহাবিদ্যালয়ে অধ্যাপকরুপে যোগদান করেন। ১৯৫৪ সনে গুয়াহাটির কটন কলেজে চাকুরি গ্রহণ করেন ও ১৯৮৪ সনে উপাধ্যক্ষরুপে অবসর গ্রহণ করেন।

মৃত্যু
২০০২ সনের ১৪ জুলাই তারিখে নবকান্ত বরুয়ার মৃত্যু হয়।

অসমীয়া সাহিত্যে অবদান
 
কবিতা
 হে অরণ্য হে মহানগর (১৯৫১)
 যতি আরু কেইটামান স্কেচ্ছ (১৯৬০)
 এটি দুটি এঘারটি তরা (১৯৫৭)
 রত্নাকর (১৯৮৬)
 রাবন(১৯৬৩)
 সূর্যমুখীর অঙ্গীকার (১৯৯০)
 মোর আরু পৃথিবী (১৯৭৩)
 এখন স্বচ্ছ মুখারে (১৯৬০)
 দলঙে তামীঘরা (১৯৯১)
 সম্রাট (১৯৬২)
 নির্বাচিত কবিতা (ইংরাজীত)

অনুবাদ
 এশ কবিতা
 আহত মরাল
  নজরুল ইসলামর কবিতা
 মুক্তধারা
 কবিরাই কয়

উপন্যাস
কপিলীপরীয়া সাধু (১৯৫২)
 ককাদেউতার হাড় (১৯৭৩)
 গড়মা কুয়রী (১৯৮০)
 মানুহ আটাইবোর দ্বীপ (১৯৮০)
 পটাচারা
 অপদার্থ
 অহিংসার জুই(অসমাপ্ত)

অন্যান্য গ্র্ন্থ
 অসমীয়া ছন্দশিল্পর ভুমিকা (১৯৬২)
 শিয়ালী পালেগৈ রতনপুর (১৯৫৪)
 আখরর জখলা (১৯৫৬)
 মনর খবর (১৯৬০)
 ভত ওকারে ভূ (১৯৬৮)
 জনা নজনার খেল (১৯৭০)

সম্মান
পদ্মভূষণ (১৯৭৬ সন)
অসম উপত্যকা সাহিত্য পুরস্কার(১৯৯৩ সন)
সম্বলপুর বিশ্ববিদ্যালয় থেকে গঙ্গাধর পুরস্কার
সাহিত্য অকাদেমি পুরস্কার (১৯৭৫ সন)।
মধ্যপ্রদেশের কবির সম্মান (১৯৯০)
কমল কুমারি পুরস্কার(১৯৯৮ সন) 
অসম সাহিত্য সভার বিশ্বনাথ চারিআলি অধিবেশনে সভাপতি(১৯৯০ সন)), 
অসম প্রকাশন পরিষদ পুরস্কার (১৯৭৪ সন)

তথ্যসূত্র

শান্তিনিকেতনের সাথে যুক্ত ব্যক্তি
২০শ শতাব্দীর ভারতীয় কবি
২০শ শতাব্দীর ভারতীয় ঔপন্যাসিক
১৯২৬-এ জন্ম
২০০২-এ মৃত্যু
সাহিত্য ও শিক্ষায় পদ্মভূষণ প্রাপক
অসমীয়া সাহিত্য আকাদেমি পুরস্কার বিজয়ী
আলিগড় মুসলিম বিশ্ববিদ্যালয়ের প্রাক্তন শিক্ষার্থী
অসমীয়া ভাষার কবি
আসামের কবি
অসম সাহিত্য সভার সভাপতি
ভারতীয় পুরুষ কবি
অ্যামর ভিঞ্চিট অমনিয়া

অ্যামর ভিঞ্চিট অমনিয়া (বা, প্রেম সর্বজয়ী; যা অ্যামর ভিক্টোরিয়াস, ভিক্টোরিয়াস কিউপিড, লাভ ভিক্টোরিয়াস এমন আরো বিভিন্ন নামে পরিচিত) একটি বিখ্যাত চিত্রকর্ম, যা ইতালি'র জনপ্রিয় চিত্রকর কারাভাজ্জিও'র অঙ্কিত।

ছবির বর্ণনা 
ছবিটিতে রোমাণ দেবতা বালক অ্যামর এর পিঠে একজোড়া কাল ডানা। সে একটা টেবিলের কাছে কিছুটা ঝুলে বসে আছে। আর তার পায়ের কাছে বেহালা , বর্ম, উষ্ণীষ, কম্পাস, কলম, পাণ্ডুলিপি এবং ফুল এসব পড়ে আছে। সম্পূর্ণ নগ্ন শরীর এবং ডান হাতে কিছু তীর ধরে আছে। বাম হাত পিছনে আড়াল করা। মুখে বালক সুলভ দোষ্টুমি ভরা হাসি।

ছবিটি কারাভাজ্জিও ইতালীয় বিখ্যাত চিত্র সংগ্রাহক ভিনসেঞ্জো যুস্টিনিয়ানি'র জন্য আঁকিয়েছিলেন। ধারণা করা হয়, এই ছবির মধ্য দিয়ে কারাভাজ্জিও ভিনসেঞ্জো'র কাছে কোনো গোপন বার্তা পাঠিয়েছিলেন। এটা ছিলো ভিনসেঞ্জো'র সবচেয়ে প্রিয় সংগ্রহ। এই সময়েই ছবিটি ব্যাপক জনপ্রিয় হয়। পরবর্তীকালে বিখ্যাত এই ছবিকে কেন্দ্র করে বেশ কিছু কবিতা এবং শিল্পকর্ম তৈরি হয়। ছবিটি ১৮১২ সাল পর্যন্ত ভিনসেঞ্জো'র সংগ্রহশালায় ছিলো। এরপর কয়েকজন সংগ্রাহকের হাত ঘুরে এটি ১৮১৫ সালে বার্লিন জাদুঘরে স্থান পায়।

আরও দেখুন 
 Catherine Puglisi, Caravaggio, Phaidon, London/New York, 1998. 
 Peter Robb, M:The Caravaggio Enigma, Duffy & Snellgrove, Sydney, 1998.

তথ্যসূত্র 

কারাভাজ্জিও'র চিত্রকর্ম
১৬০০-এর দশকের চিত্রকর্ম
সাফাভি রাজবংশ

সাফাভি রাজবংশ বা সফবীয় রাজবংশ (; ) ছিল পারস্যের সবচেয়ে গুরুত্বপূর্ণ রাজবংশগুলোর অন্যতম। একে প্রায় আধুনিক পারস্যের ইতিহাসের সূচনা হিসেবে বিবেচনা করা হয়। মুসলিমদের পারস্য বিজয়ের পর এটি অন্যতম বৃহৎ পারস্য সাম্রাজ্য। এই রাজবংশ ইসলামের দ্বাদশী শিয়া মতবাদকে রাষ্ট্রধর্ম হিসেবে প্রতিষ্ঠিত করে। এটি মুসলিম ইতিহাসের অন্যতম গুরুত্বপূর্ণ সন্ধিক্ষণ হিসেবে বিবেচিত হয়। সাফাভি শাসন ১৫০১ থেকে ১৭২২ সাল পর্যন্ত স্থায়ী হয়, এরপর ১৭২৯ থেকে ১৭৩৬ সাল পর্যন্ত সংক্ষিপ্তকালের জন্য তা প্রতিষ্ঠা পেয়েছিল। সাম্রাজ্যের সর্বোচ্চ সীমায় আধুনিক ইরান, আজারবাইজান, বাহরাইন ও আর্মেনিয়া; জর্জিয়া, উত্তর ককেসাস, ইরাক, কুয়েত ও আফগানিস্তানের অধিকাংশ এবং তুরস্ক, সিরিয়া, পাকিস্তান, তুর্কমেনিস্তান ও উজবেকিস্তানের অংশ এর অন্তর্ভুক্ত ছিল। ইংরেজিতে ‘’গানপাউডার এম্পায়ার’’ বা ‘’বারুদ সাম্রাজ্য’’ বলে পরিচিত সাম্রাজ্যগুলোর মধ্যে এটি অন্যতম ছিল। অন্য সাম্রাজ্যগুলো ছিল সাফাভি সাম্রাজ্যের প্রতিদ্বন্দ্বী উসমানীয় সাম্রাজ্য ও মুঘল সাম্রাজ্য।

সাফাভি শাহগণ

প্রথম ইসমাইল ১৫০১–১৫২৪
প্রথম তহমাস্প ১৫২৪–১৫৭৬
দ্বিতীয় ইসমাইল ১৫৭৬–১৫৭৮
মোহাম্মদ খোদাবন্দ ১৫৭৮–১৫৮৭
প্রথম আব্বাস ১৫৮৭–১৬২৯
সফি ১৬২৯–১৬৪২
দ্বিতীয় আব্বাস ১৬৪২–১৬৬৬
প্রথম সুলাইমান ১৬৬৬–১৬৯৪
সুলতান প্রথম হোসাইন ১৬৯৪–১৭২২
দ্বিতীয় তহমাস্প ১৭২২–১৭৩২
তৃতীয় আব্বাস ১৭৩২–১৭৩৬

আরও দেখুন
পারস্যায়িত রাষ্ট্র
শিয়া মুসলিম রাজবংশের তালিকা
সাফাভি কর্তৃক ইরানের সুন্নি থেকে শিয়া মতে পরিবর্তন
সাফাভি শাহদের মায়েদের তালিকা

তথ্যসূত্র

আরও পড়ুন
 M.I. Marcinkowski (tr.),Persian Historiography and Geography: Bertold Spuler on Major Works Produced in Iran, the Caucasus, Central Asia, India and Early Ottoman Turkey, M. Ismail Marcinkowski, Singapore: Pustaka Nasional, 2003, .
 M.I. Marcinkowski (tr., ed.),Mirza Rafi‘a's Dastur al-Muluk: A Manual of Later Safavid Administration. Annotated English Translation, Comments on the Offices and Services, and Facsimile of the Unique Persian Manuscript, M. Ismail Marcinkowski, Kuala Lumpur, ISTAC, 2002, .
 M.I. Marcinkowski,From Isfahan to Ayutthaya: Contacts between Iran and Siam in the 17th Century, M. Ismail Marcinkowski, Singapore, Pustaka Nasional, 2005, .
 Hakim Syed Zillur Rahman, "Safavi Ahad Main Ilm Tashreeh Ka Mutala (a book in Urdu on Studies of History of anatomy during Safavid dynasty), Tibbi Academy, Aligarh, India, 1983, 96 pp.
 "The Voyages and Travels of the Ambassadors" , Adam Olearius, translated by John Davies (1662),

বহিঃসংযোগ

History of the Safavids on Iran Chamber
"Safavid dynasty", Encyclopædia Iranica by Rudi Matthee
 The History Files: Rulers of Persia
BBC History of Religion
Iranian culture and history site
Artistic and cultural history of the Safavids from the Metropolitan Museum of Art
History of Safavid art 
A Study of the Migration of Shi'i Works from Arab Regions to Iran at the Early Safavid Era.
Why is Safavid history important? (Iran Chamber Society)
Historiography During the Safawid Era
 NEWMAN, Andrew J. Safavid Iran - Rebirth of a Persian Empire. New York: I.B. Tauris, 2009.
"IRAN ix. RELIGIONS IN IRAN (2) Islam in Iran (2.3) Shiʿism in Iran Since the Safavids: Safavid Period", Encyclopædia Iranica by Hamid Algar

সাফাভি রাজবংশ
আলি রাজবংশ
১৫০১-এ প্রতিষ্ঠিত রাষ্ট্র ও অঞ্চল
পারস্য ও ইরানের রাজতন্ত্র
দাগেস্তানের ইতিহাস
ইরাকের প্রারম্ভিক আধুনিক ইতিহাস
নলিনীবালা দেবী

নলিনীবালা দেবী () অসমের এজকন কবি ও লেখিকা।  তিনি অসম সাহিত্য সভার প্রথম সভাপতি ছিলেন। তিনি কোন ধরনের আনুষ্ঠানিক শিক্ষা গ্রহণ না করেই অসাধরন পাণ্ডিত্যের পরিচয় দিয়েছেন। অসমীয়া কাব্য সাহিত্যে অতিন্দ্রিয়বাদী কবি বা রহস্যবাদী  কবি নামেও তিনি পরিচিত। তিনি পিতার সহিত ভারতের স্বাধীনতা আন্দোলনে অংশগ্রহণ করেছিলেন।

জন্ম ও শিক্ষা
১৮৯৮ সনের ২৩ মার্চ তারিখে অসমের বরপেটায় নলিনীবালা দেবীর জন্ম হয়। তার পিতার নাম নবীন চন্দ্র বরদলৈ ও মাতার নাম হেমন্ত কুমারী। সেই সময়ে অসমে মেয়েদের স্কুলের শিক্ষা প্রাপ্তের দিকে বিশেষ গুরুত্ব দেওয়া হত না। তাই তিনি গোপাল দে নামক এক ব্যক্তির তত্বাবধানে গৃহে শিক্ষা গ্রহণ করেন। গৃহেই তিনি সংস্কৃত, সাহিত্য, গীত, ছবি ইত্যাদি নানান দিকে শিক্ষা লাভ করেন ।

বিবাহ
১৯০৯ সনে মাত্র ১১ বৎসর বয়সে শিবসাগরের জীবেশ্বর চাংকাকতী নামক ব্যক্তির সহিত তার বিবাহ হয়। কিন্তু তার ২১ বৎসর বয়সে স্বামীর অকাল মৃত্যু হয় ফলে তিনি নিজ পিতৃগৃহে ফিরে আসেন।

সাহিত্যিক অবদান
স্বামীর অকাল মৃত্যুর পর তিনি পাঁচটি সন্তান নিয়ে অশেষ কষ্টে দিনযাপন করেছিলেন। কিন্তু দুর্ভাগ্যবশত সেই তার দুই পুত্রের অকাল মৃত্যু হয়। স্বামী ও দুই পুত্রের অকাল মৃত্যুর বেদনায় জর্জরিত হয়ে তিনি নিজেকে সম্পূর্ণ রুপে ঈশ্বরকে অর্পণ করেন। সেই সময়ে তিনি বেদ, গীতা, উপনিষদ ও ভাগবত অধ্যয়নে মনোনিবেশ করেন। শৈশবে অঙ্কুরিত সুপ্ত প্রতিভা সেই সময়ে জাগ্রত হয়। বিবাহের পর শ্বশুর তাকে একটি স্বর্ন কলম উপহার দেন। পরবর্তী সময়ে তিনি কলমটির মান রাখেন। পিতার উপদেশ ও অনুপ্রেরণা তাকে জীবন যুদ্ধে জয়ী হতে সাহায্য করেছিল।  মাত্র দশ বৎসর বয়দে পিতা নামক কবিতার মাধ্যমে কবি জীবনে প্রবেশ করেন। 

 প্রকাশিত কাব্যগ্রন্থঃ-
 সন্ধিয়ার সুর (১৯২৮)
 সপোনর সুর (১৯৪৩)
 স্মৃতিতীর্থ (১৯৪৮)
 পরশমণি (১৯৫৪)
 যুগদেবতা (১৯৫৭)
 জাগৃতি (১৯৬০)
 অলকানন্দা (১৯৬৭)
 বিশ্বদীপ(১৯৭০)
 অন্তিম সুর।

 আত্মজীবনীঃ-
 এরি অহা দিনবোর (১৯৭৬)।

 প্রবন্ধ পুথিঃ-
শান্তিপথ।

 জীবনীমূলক গ্রন্থঃ-
 স্মৃতি তীর্থ (পিতৃির জীবনের আধারে রচিত ),
 সর্দার বল্লভ ভাই পেটেল 
 বিশ্বদীপা।

অপ্রকাশিত গ্রন্থঃ-
 জোনাকীর স্বপ্ন সুরভি
 মন্দাকিনী
 সন্ধিয়ার সপোন পরশমেঘদূত ইত্যাদি।

স্বীকৃতি ও সম্মান
অসম সরকার থেকে সাহিত্যিক পেঞ্চন (১৯৪৮)
কেন্দ্রীয় সরকার থেকে সাহিত্য বৃত্তি (১৯৫৫)
সদৌ ভারত সংস্কৃত সঞ্জিবনী সভার অসম শাখার নলবারী অধিবেশনে কাব্যভারতী উপাধি লাভ (১৯৫৬ সন)
অসম সাহিত্য সভার যোরহাট অধিবেশনে সভাপতি (১৯৫৪ সন)
অলকানন্দ কাব্য গ্রন্থের জন্য সাহিত্য অকাদেমি পুরস্কার (১৯৬৭ সন)
পদ্মশ্রী পুরস্কার (১৯৭৭)৷
 
তাছাড়াও ১৯৮৬ সনে গুয়াহাটির কটন কলেজের মহিলা হোষ্টেলের নাম পদ্মশ্রী নলিনীবালা দেবী নামে নামকরণ করা হয়।৷

অন্যান্য
১৯৫৪ সনে  তিনি অসম সাহিত্য সভার সভানেত্রীর পদে অধিষ্ঠিত হন। অসম সাহিত্য সভায় এই পদ লাভ করা তিনি প্রথম মহিলা। তাছাও তিনি অসম সংঘ ও প্রাদেশিক মহিলা সমিতি নঁগাও অধিবেশনের সভানেত্রী ছিলেন। তিনি সদৌ অসম মইনা পারিজাতের অন্যতম প্রতিষ্ঠাপক।

তথ্যসূত্র

১৮৯৮-এ জন্ম
১৯৭৭-এ মৃত্যু
২০শ শতাব্দীর ভারতীয় প্রাবন্ধিক
২০শ শতাব্দীর ভারতীয় লেখিকা
২০শ শতাব্দীর ভারতীয় কবি
অসমীয়া ভাষার কবি
ভারতীয় নারী কবি
ভারতীয় আত্মজীবনীকার
ভারতীয় অ-কল্পকাহিনী লেখিকা
অসম সাহিত্য সভার সভাপতি
অসমীয়া সাহিত্য আকাদেমি পুরস্কার বিজয়ী
সাহিত্য ও শিক্ষায় পদ্মশ্রী প্রাপক
আসামের লেখিকা
২০শ শতাব্দীর ভারতীয় জীবনীকার
আসামের কবি